**Zápisnica**

z prvého zasadnutia Obecného zastupiteľstva v Rúbani, konaného

dňa 10. decembra 2018 o 1700 hodine na Obecnom úrade v Rúbani

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňuje 5 poslancov, takže zasadnutie je uznášaniaschopné.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Návrh na VIII. úpravu rozpočtu Obce Rúbaň na rok 2018
5. VŠEOBECNE ZÁVÄZNÉ NARIADENIE OBCE RÚBAŇ číslo 2/2018, ktorým sa mení Všeobecne záväzné nariadenie obce Rúbaň č. 1/2016 o nakladaní s komunálnymi odpadmi a drobnými stavebnými odpadmi na území obce Rúbaň
6. VŠEOBECNE ZÁVÄZNÉ NARIADENIE OBCE RÚBAŇ číslo 3/2018 o dani za ubytovanie
7. VŠEOBECNE ZÁVÄZNÉ NARIADENIE OBCE RÚBAŇ číslo 4/2018 o poplatkoch za znečisťovanie ovzdušia malým zdrojom znečistenia ovzdušia
8. VŠEOBECNE ZÁVÄZNÉ NARIADENIE OBCE RÚBAŇ číslo 5/2018 o miestnych daniach a miestnom poplatku za komunálne odpady a drobné stavebné odpady
9. Zmluva o spolupráci a poradenstve
10. Odpísanie zmarenej investície
11. Zápisnica č. 2/2018 zo zasadnutia vyraďovacej a likvidačnej komisie
12. Opakované uzatvorenie nájmu bytu
13. Rôzne
14. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

Predsedujúca určila za zapisovateľku Helenu Kanyicskovú a za overovateľov zápisnice určila Imricha Petríka a Ing. Zoltána Tamašeka.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Bc. Líviu Šámšonovú,  Zoltána Ešeka a PaedDr. Kristínu Pócsovú.

*O schválení návrhu nasledovalo verejné hlasovanie.*

*Prítomnosť/kvórum = 5/3*

Hlasovanie „za/proti/zdržal sa hlasovania“ = 5/0/0

**4/ Návrh na VIII. úpravu rozpočtu Obce Rúbaň na rok 2018**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Návrh na VIII. úpravu rozpočtu Obce Rúbaň na rok 2018, ktorý tvorí prílohu zápisnice pod písmenom C. Rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na VIII. úpravu rozpočtu Obce Rúbaň na rok 2018 je vypracovaný v súlade so Zákonom NR SR č. 583/2004 Z.z. o rozpočtových pravidlách územnej samosprávy. Pri vypracovaní návrhu bola zohľadnená skutočnosť plnenia rozpočtu a na základe týchto skutočností je navrhnutá táto zmena.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Ing. Zoltán Tamašek, poslanec – dopyt k položke granty, príjem vo výške 2000 EUR*

*Ing. Štěpánka Zacharová, starostka obce – ide o dar obchodnej spoločnosti Rúbanka s.r.o. vo výške 2000 EUR na nákup komunálnej techniky v súvislosti s novelizovaným cestným zákonom (odpratávanie snehu)*

*Imrich Petrík, poslanec – dopyt k položke príjem z prenajatých pozemkov vo výške 3000 EUR za nájom hrobového miesta, zdá sa mu vysoká*

*Ing. Štěpánka Zacharová, starostka obce – výška je stanovená na základe vyhotovených zmlúv*

*Ešek Zoltán, poslanec – dopyt k zníženiu výdavkov na položke ochrana pred požiarmi – materiál*

*Ing. Štěpánka Zacharová, starostka – na tejto položke zníženie výdavkov z dôvodu úspory*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **4** zo dňa **10.12.2018**

Obecné zastupiteľstvo v Rúbani

**s c h v a ľ u j e**

VIII. úpravu rozpočtu Obce Rúbaň na rok 2018

**5/ VŠEOBECNE ZÁVÄZNÉ NARIADENIE OBCE RÚBAŇ číslo 2/2018, ktorým sa mení Všeobecne záväzné nariadenie obce Rúbaň č. 1/2016 o nakladaní s komunálnymi odpadmi a drobnými stavebnými odpadmi na území obce Rúbaň**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – VŠEOBECNE ZÁVÄZNÉ NARIADENIE OBCE RÚBAŇ číslo 2/2018, ktorým sa mení Všeobecne záväzné nariadenie obce Rúbaň č. 1/2016 o nakladaní s komunálnymi odpadmi a drobnými stavebnými odpadmi na území obce Rúbaň, ktorý tvorí prílohu zápisnice pod písmenom D. Návrh VZN bol v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov zverejnený na úradnej tabuli obce, webovom sídle obce a na Centrálnej úradnej elektronickej tabuli (CUET) umiestnenej na Ústrednom portáli verejných služieb ľuďom dňa 12.11.2018. Lehota na pripomienky bola určená do 23.11.2018. Pripomienky neboli podané žiadnou fyzickou ani právnickou osobou.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **5** zo dňa **10.12.2018**

Obecné zastupiteľstvo v Rúbani sa

**u z n i e s l o**

na VŠEOBECNE ZÁVÄZNOM NARIADENÍ OBCE RÚBAŇ číslo 2/2018, ktorým sa mení Všeobecne záväzné nariadenie obce Rúbaň č. 1/2016 o nakladaní s komunálnymi odpadmi a drobnými stavebnými odpadmi na území obce Rúbaň

**6/ VŠEOBECNE ZÁVÄZNÉ NARIADENIE OBCE RÚBAŇ číslo 3/2018 o dani za ubytovanie**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – VŠEOBECNE ZÁVÄZNÉ NARIADENIE OBCE RÚBAŇ číslo 3/2018 o dani za ubytovanie, ktorý tvorí prílohu zápisnice pod písmenom E. Návrh VZN bol v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov zverejnený na úradnej tabuli obce, webovom sídle obce a na Centrálnej úradnej elektronickej tabuli (CUET) umiestnenej na Ústrednom portáli verejných služieb ľuďom dňa 12.11.2018. Lehota na pripomienky bola určená do 23.11.2018. Pripomienky neboli podané žiadnou fyzickou ani právnickou osobou.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Imrich Petrík, poslanec – v záverečnej časti VZN doplniť ako bod 2 text v znení: „Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Rúbaň číslo 3/2015 o dani za ubytovanie zo dňa 30.10.2015“ a text „Toto nariadenie nadobúda účinnosť 01.01.2019“ uviesť v bode 3.*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **6** zo dňa **10.12.2018**

Obecné zastupiteľstvo v Rúbani sa

**u z n i e s l o**

na VŠEOBECNE ZÁVÄZNOM NARIADENÍ OBCE RÚBAŇ číslo 3/2018 o dani za ubytovanie

**7/ VŠEOBECNE ZÁVÄZNÉ NARIADENIE OBCE RÚBAŇ číslo 4/2018 o poplatkoch za znečisťovanie ovzdušia malým zdrojom znečistenia ovzdušia**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – VŠEOBECNE ZÁVÄZNÉ NARIADENIE OBCE RÚBAŇ číslo 4/2018 o poplatkoch za znečisťovanie ovzdušia malým zdrojom znečistenia ovzdušia, ktorý tvorí prílohu zápisnice pod písmenom F. Návrh VZN bol v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov zverejnený na úradnej tabuli obce, webovom sídle obce a na Centrálnej úradnej elektronickej tabuli (CUET) umiestnenej na Ústrednom portáli verejných služieb ľuďom dňa 12.11.2018. Lehota na pripomienky bola určená do 23.11.2018. Pripomienky neboli podané žiadnou fyzickou ani právnickou osobou.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Imrich Petrík, poslanec – dopyt, či ide o povinnosť len právnických osôb*

*Bc. Lívia Šámšonová, poslanec – dopyt k pojmu malý zdroj znečistenia ovzdušia*

*Ing. Štěpánka Zacharová, starostka:*

* *prevádzkovateľ malého zdroja je povinný v zmysle § 6 ods. 4 zákona o poplatkoch za znečisťovanie ovzdušia oznámiť každoročne do 15. februára obci za každý malý zdroj znečisťovania ovzdušia spotrebu palív a surovín, z ktorých znečisťujúce látky vznikajú, a ďalšie údaje potrebné na zistenie množstva a škodlivosti znečisťujúcich látok vypustených do ovzdušia za uplynulý rok, najmä o druhu a kvalitatívnych ukazovateľoch palív a surovín, počte prevádzkových hodín malého zdroja znečisťovania ovzdušia a o druhu a účinnosti odlučovacích zariadení, oznamovacia a poplatková povinnosť sa vzťahuje na právnické a fyzické osoby oprávnené na podnikanie.*
* *malý zdroj znečisťovania ovzdušia je ostatný technologický celok, plochy, na ktorých sa vykonávajú práce, ktoré môžu spôsobovať znečisťovanie ovzdušia, skládky palív, surovín, produktov a odpadov a stavby, zariadenia a činnosti znečisťujúce ovzdušie, ak nie sú súčasťou veľkého zdroja alebo stredného zdroja (zákon č. 137/2010 Z. z. o  ovzduší)*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **7** zo dňa **10.12.2018**

Obecné zastupiteľstvo v Rúbani sa

**u z n i e s l o**

na VŠEOBECNE ZÁVÄZNOM NARIADENÍ OBCE RÚBAŇ číslo 4/2018 o poplatkoch za znečisťovanie ovzdušia malým zdrojom znečistenia ovzdušia

**8/ VŠEOBECNE ZÁVÄZNÉ NARIADENIE OBCE RÚBAŇ číslo 5/2018 o miestnych daniach a miestnom poplatku za komunálne odpady a drobné stavebné odpady**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – VŠEOBECNE ZÁVÄZNÉ NARIADENIE OBCE RÚBAŇ číslo 5/2018 o miestnych daniach a miestnom poplatku za komunálne odpady a drobné stavebné odpady, ktorý tvorí prílohu zápisnice pod písmenom G. Návrh VZN bol v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov zverejnený na úradnej tabuli obce, webovom sídle obce a na Centrálnej úradnej elektronickej tabuli (CUET) umiestnenej na Ústrednom portáli verejných služieb ľuďom dňa 12.11.2018. Lehota na pripomienky bola určená do 23.11.2018. Pripomienky neboli podané žiadnou fyzickou ani právnickou osobou.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Ing. Štěpánka Zacharová, starostka obce:*

*Navrhované zmeny sú vynútené potrebou zvýšiť príjmy obecného rozpočtu vzhľadom na množstvo úloh a kompetencií, ktoré obec musí naplniť.*

*Dôvody:*

* *záväzky obce z rokov 2002 – 2007, a to úver vo výške 159330,81 EUR – termín splatenia 11/2022*
* *zvyšovanie výdavkov obce z dôvodu legislatívnych zmien účinných od 1.1.2019, napr. mzdové výdavky a s nimi súvisiace odvody do poisťovní z dôvodu novely zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme, výdavky na odpadové hospodárstvo z dôvodu zvýšenia poplatkov za skládkovanie odpadu*
* *dofinancovanie prenesených kompetencií, napr. štátna správa na úseku stavebníctva, primárne vzdelávanie(málotriedna základná škola)*
* *nižší príjem z podielových daní napriek tomu, že prognózy príjmov z podielových daní na úrovni štátu sú optimistické, dôvodom je rapídne znižovanie počtu obyvateľov, obce, predprimárne vzdelávanie detí v iných materských školách.*

*Imrich Petrík, poslanec – zvýšenie sadzieb miestnych daní sa dotkne hlavne podnikateľských subjektov*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **8** zo dňa **10.12.2018**

Obecné zastupiteľstvo v Rúbani sa

**u z n i e s l o**

na VŠEOBECNE ZÁVÄZNOM NARIADENÍ OBCE RÚBAŇ číslo 5/2018 o miestnych daniach a miestnom poplatku za komunálne odpady a drobné stavebné odpady

**9/ Zmluva o spolupráci a poradenstve**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Zmluva o spolupráci a poradenstve, ktorý tvorí prílohu zápisnice pod písmenom H.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **9** zo dňa **10.12.2018**

Obecné zastupiteľstvo v Rúbani

**b e r i e n a  v e d o m i e**

Zmluvu o spolupráci a poradenstve uzavretej podľa § 269 ods. 2 a nasl. Zákona č. 513//1991 Zb. Obchodného zákonníka v platnom znení medzi poskytovateľom T-Consult Slovakia, a.s. so sídlom Hviezdoslavova 18, 974 01 Banská Bystrica, IČO 36841781 a Obcou Rúbaň.

**10/ Odpísanie zmarenej investície**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Odpísanie zmarenej investície, ktorý tvorí prílohu zápisnice pod písmenom I.

Poslancom bol v písomných podkladoch doručený návrh uznesenia s dôvodovou správou.

V roku 2003 bola s obcou Rúbaň uzatvorená zmluva o poskytnutí grantu v rámci programov externej pomoci Európskej únie 2003-0045-995-03-08-386, k tomu dodatok č. 1 na celkovú sumu grantu 90.594,96 EUR, z toho.

* ľudské zdroje (mzdy) 15.789,00 EUR,
* nákup motorového vozidla 10.000,00 EUR,
* iné náklady 4.121,00 EUR (verejné obstarávanie 921,00 EUR, seminár 2.200,00 EUR, propagácia 1.000,00 EUR),
* iné 58.684,00 EUR (príprava budúcej stavby 17.237,00 EUR, vypracovanie projektov na stavebné povolenie 41.447,00 EUR),
* administratívne náklady 2.000,00 EUR.

Podľa účtovníctva obce celková hodnota projektu bola vo výške 132 213,13 EUR, to znamená že sumu vo výške 41 618,17 EUR obec musela prefinancovať vlastnými prostriedkami – návratnými finančnými zdrojmi, t.j. úverom.

Súčasťou tohto projektu bol aj nákup motorového vozidla v celkovej cene 18 359,22 EUR.

Záverečná správa k projektu je zo dňa 12.10.2006.

Výpočet výšky zmarenej investície: 132 231,13 EUR – 18 359,22 EUR = 113 853,91 EUR

Zámerom vypracovanej projektovej dokumentácie bola rekonštrukcia a dobudovanie predškolských a školských zariadení, kultúrnych, telovýchovy a zdravotných zariadení. V roku 2006 celkové náklady na realizáciu tohto zámeru boli vo výške 141 047 253,35 Sk, t.j. po prepočte 4 681 911,085 EUR. Predpokladaný termín začatia stavby bol apríl až máj 2007, a lehota výstavby cca 24 mesiacov od ukončenia stavby. K realizácii rekonštrukcie budov nedošlo.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č.10** zo dňa **10.12.2018**

Obecné zastupiteľstvo v Rúbani

**s c h v a ľ u j e**

odpísanie zmarenej investície – projektovej dokumentácie s názvom : „Zlepšenie energetickej efektívnosti OPZI“ vo výške 113853,91 EUR

**11/ Zápisnica č. 2/2018 zo zasadnutia vyraďovacej a likvidačnej komisie**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Zápisnica č. 2/2018 zo zasadnutia vyraďovacej a likvidačnej komisie, ktorý tvorí prílohu zápisnice pod písmenom J. Vyraďovacia a likvidačná komisia pri prerokovaní jednotlivých návrhoch na vyradenie postupovala podľa Smernice vyraďovacej a likvidačnej komisie schválenej uznesením obecného zastupiteľstva č. 154 zo dňa 24.09.2012 a účinnej odo dňa 24.09.2012. Jedná sa o majetok, ktorý je pre obec už nepotrebný, obec ho nepoužíva respektíve už neplní účel stanovený pri jeho zaradení.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **11** zo dňa **10.12.2018**

Obecné zastupiteľstvo v Rúbani

**1. b e r i e n a  v e d o m i e**

Zápisnicu zo zasadnutia vyraďovacej a likvidačnej komisie zo dňa 30.11.2018

**2. s c h v a ľ u j e**

návrh na vyradenie prebytočného a neupotrebiteľného majetku obce číslo S2018/00647-002 zo dňa 26.11.2018

**12/ Opakované uzatvorenie nájmu bytu**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Opakované uzatvorenie nájmu bytu, ktorý tvorí prílohu zápisnice pod písmenom K. Opakované uzatvorenie nájmu bytu je riešené v čl. III nájomnej zmluvy, kde podmienkou uzavretia opakovaného nájmu na ďalšie tri roky je dodržanie podmienky, a to mesačný príjem nájomcu a osôb spoločne posudzovaných nepresiahne 3,5 násobok životného minima za predchádzajúci kalendárny rok a nie je menší ako 1,3 násobok životného minima za prechádzajúci kalendárny rok. Opakované uzatvorenie nájmu je taktiež riešené vo Všeobecne záväznom nariadení obce Rúbaň č. 2/2010 o podmienkach prideľovania bytov určených na nájom obyvateľov obce postavených s podporou štátu.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **12** zo dňa **10.12.2018**

Obecné zastupiteľstvo v Rúbani

**1. s c h v a ľ u j e**

opakované uzatvorenie nájmu bytu s nájomcom: Július Szlávik, bytom Rúbaň č. 373

**2. p o v e r u j e**

starostku obce s uzatvorením Nájomnej zmluvy na obdobie 3 rokov

**13/ Rôzne**

Starostka obce, Ing. Štěpánka Zacharová informovala ctených poslancov o Zásadách odmeňovania poslancov a členov komisií obecného zastupiteľstva, ktoré nadobudli účinnosť v januári 2011 a boli doplnené dodatkom č. 1 účinným dňom 27.05.2011, dodatkom č. 2 účinným dňom 1.1.2015 a uznesením č. 80/2015 zo dňa 21.8.2015. V súvislosti s novelou zákona o obecnom zriadení došlo aj k zmenám v systéme odmeňovania poslancov predložila pracovný materiál Zásady odmeňovania poslancov obecného zastupiteľstva obce Rúbaň a požiadala poslancov, aby navrhli výšku odmien poslancov, členov komisií za úlohy, za účasť na zasadnutiach a pod. Príloha zápisnice pod písmenom L.

Ďalej informovala ctené zastupiteľstvo, že do 60 dní odo dňa ustanovujúceho zasadnutia využije svoje právo a poverí niektorého z poslancov na zastupovanie starostu a taktiež predloží návrh na jeho odmeňovanie.

Po dohode poslancov sa odmeny navrhli takto:

***ODMEŇOVANIE POSLANCOV***

*(1) Poslancovi obecného zastupiteľstva patrí odmena za účasť na zasadnutí orgánov obecného zastupiteľstva - avšak len v prípade splnenia podmienky účasti na celom zasadnutí včítane hlasovania - takto :*

*a) za účasť na zasadnutí obecného zastupiteľstva 30,- €*

*b) za účasť na zasadnutí komisie obecného zastupiteľstva 15,- €*

*(2) Poslancovi patrí odmena za výkon osobitných úloh:*

*vo výške 20,- € za činnosť v prospech obce, inú ako je účasť na zasadnutiach orgánov obce a obecného zastupiteľstva, ktorá ale súvisí s výkonom funkcie poslanca*

***ODMEŇOVANIE ČLENOV KOMISIÍ OBECNÉHOZASTUPITEĽSTVA, KTORÍ NIE SÚ POSLANCAMI***

*Členovi komisie obecného zastupiteľstva, ktorý nie je poslanec patrí odmena účasť na zasadnutí orgánov obecného zastupiteľstva avšak len v prípade splnenia podmienky účasti na celom zasadnutí včítane hlasovania takto :*

*a) za účasť na zasadnutí komisie obecného zastupiteľstva 15,- €*

*b) za účasť na zasadnutí obecného zastupiteľstva 10,- €*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **13** zo dňa **10.12.2018**

Obecné zastupiteľstvo v Rúbani

**s c h v a ľ u j e**

Zásady odmeňovania poslancov a členov komisií Obecného zastupiteľstva

Starostka obce ďalej predložila tieto informácie:

Dňa 7.12.2018 účasť na školení organizované Regionálnym vzdelávacím centrom v Nitre na tému: Finančná kontrola a rozpočtové pravidlá v roku 2019.

Spoločnosť ARRIVA Nové Zámky a.s. informovala obce súpisom zmien v cestovných poriadkoch pravidelných autobusových liniek ARRIVA Nové Zámky, akciová spoločnosť s platnosťou od  9. decembra 2018.

Obchodná spoločnosť Brantner Nové Zámky, s.r.o. začala rokovania s obcami v súvislosti so zvýšením cien za poskytované služby v oblasti odpadového hospodárstva.

Regionálna potravinová a veterinárna správa Nové Zámky požiadala obce o súčinnosť v súvislosti s informáciami pre chovateľov ošípaných - zverejnenie usmernenia postupu registrácie chovov s jednou ošípanou na domácu spotrebu. O tejto povinnosti sme obyvateľov informovali aj reláciami v miestnom rozhlase.

Na základe našej žiadosti bola Západoslovenskou vodárenskou spoločnosťou , a.s., odštepný závod Nové Zámky vykonaná prevádzková kontrola požiarnych vodovodov - vonkajších hydrantov pre potreby zásobovania vodou na hasenie požiarov v obci.

Bola vykonaná inventarizácia materiálu civilnej ochrany a správa zaslaná na Okresný úrad Nové Zámky.

Harmonogram zberu triedeného odpadu na rok 2019 bude do konca roka doručený do každej domácnosti.

Dňa 16.12.2018 sa uskutoční v kultúrnom dome vianočná oslava.

Starostka obce dala priestor poslancom na tlmočenie nápadov, názorov.

*Imrich Petrík, poslanec:*

* *dopyt k zemine, ktorá sa nachádza na ulici pred domami po vyčistení jarkov*
* *verejné osvetlenie slabé*

*Ing. Štěpánka Zacharová, starostka:*

* *v porovnaní s predchádzajúcim verejným osvetlením je nové verejné osvetlenie bezpečné, v prípade potreby výmeny svietidiel tieto robí prevádzkovateľ verejného osvetlenia, svietivosť je aspoň na úrovni starého verejného osvetlenia, odporúča na hlavnej ceste svietidlo namontovať na každý elektrický stĺp*
* *likvidácia zeminy závisí od prevádzkyschopnosti nakladača, služba na nakladanie zeminy je už objednaná*

*Ing. Zoltán Tamašek, poslanec – na viacerých miestach boli robené zamerania verejného osvetlenia, svietivosť v porovnaní so starým verejným osvetlením bola oveľa vyššia*

*Ing. Štěpánka Zacharová, starostka – v súvislosti s rozšírením verejného osvetlenia požiada spoločnosť Ecoled Solutions, a.s. na predloženie cenovej ponuky na rozšírenie verejného osvetlenia*

**14 /Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: Imrich Petrík

Ing. Zoltán Tamašek

Zapisovateľka: Helena Kanyicsková